RBIએ જાન્યુઆરી-માર્ચ ક્વાર્ટરના CPIનો અંદાજ વધારી 5.1 ટકા કર્યો છે અને આગામી નાણાકીય વર્ષના પ્રથમ અર્ધવાર્ષિક ગાળા માટે 5.1-5.6 ટકાની CPI રેન્જ દર્શાવી છે. ગયા મહિને ખાદ્ય ચીજોનો ફુગાવો 4.7 ટકાના સ્તરે રહ્યો છે, જે ડિસેમ્બરમાં 4.96 ટકા હતો. ICRAના પ્રિન્સિપાલ ઇકોનોમિસ્ટ અદિતિ નાયરે જણાવ્યું હતું કે, CPI ફુગાવામાં ઘટાડો ખાદ્ય ચીજો, પીણાં, પાન, તમાકુ, ઈંધણ અને લાઇટના ભાવમાં ઘટાડાને આભારી છે. શાકભાજીનો ફુગાવો ડિસેમ્બરના 29.12 ટકાથી ઘટીને 26.97 ટકા થયો છે. સમાન ગાળામાં ફળોના ભાવ 6.63 ટકાથી ઘટીને 6.24 ટકા રહ્યા છે.